CELEX: 31994R1649
Language: el
Date: 1994-07-07 00:00:00
Title: ΚΑΝΟΝΙΣΜΟΣ (ΕΚ) αριθ. 1649/94 ΤΗΣ ΕΠΙΤΡΟΠΗΣ της 7ης Ιουλίου 1994 που τροποποιεί τον κανονισμό (ΕΚ) αριθ. 210/94 ο οποίος αφορά τον καθορισμό και τη διαχείριση των μεταβλητών στοιχείων που εφαρμόζονται σε ορισμένα εμπορεύματα καταγωγής Βουλγαρίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93 του Συμβουλίου

Avis juridique important

|

31994R1649

ΚΑΝΟΝΙΣΜΟΣ (ΕΚ) αριθ. 1649/94 ΤΗΣ ΕΠΙΤΡΟΠΗΣ της 7ης Ιουλίου 1994 που τροποποιεί τον κανονισμό (ΕΚ) αριθ. 210/94 ο οποίος αφορά τον καθορισμό και τη διαχείριση των μεταβλητών στοιχείων που εφαρμόζονται σε ορισμένα εμπορεύματα καταγωγής Βουλγαρίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93 του Συμβουλίου  

Επίσημη Εφημερίδα αριθ. L 174 της 08/07/1994 σ. 0010 - 0011

ΚΑΝΟΝΙΣΜΟΣ (ΕΚ) αριθ. 1649/94 ΤΗΣ ΕΠΙΤΡΟΠΗΣ της 7ης Ιουλίου 1994 που τροποποιεί τον κανονισμό (ΕΚ) αριθ. 210/94 ο οποίος αφορά τον καθορισμό και τη διαχείριση των μεταβλητών στοιχείων που εφαρμόζονται σε ορισμένα εμπορεύματα καταγωγής Βουλγαρίας  προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 περί θεσπίσεως καθεστώτος εμπορικών συναλλαγών που εφαρμόζεται για ορισμένα εμπορεύματα που προκύπτουν από τη μεταποίηση γεωργικών προϊόντων (1), και ιδίως το άρθρο 7 παράγραφος 2,   Εκτιμώντας:  ότι η ενδιάμεση συμφωνία για το εμπόριο και εμπορικά θέματα μεταξύ της Κοινότητας και της Βουλγαρίας προβλέπει μειώσεις μεταβλητών γεωργικών στοιχείων, εντός των ορίων των δασμολογικών ποσοστώσεων, για τις εισαγωγές στην Κοινότητα ορισμένων εμπορευμάτων  καταγωγής Βουλγαρίας, προερχόμενων από τη μεταποίηση γεωργικών προϊόντων- ότι τα μέτρα που προβλέπει η εν λόγω συμφωνία έχουν θεσπιστεί από τον κανονισμό (ΕΚ) αριθ. 210/94 της Επιτροπής (2), ο οποίος αφορά τον καθορισμό και τη διαχείριση των μεταβλητών  στοιχείων που εφαρμόζονται σε ορισμένα εμπορεύματα καταγωγής Βουλγαρίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93- ότι, μετά την τροποποίηση της ενδιάμεσης συμφωνίας και της ευρωπαϊκής συμφωνίας υπό μορφή ανταλλαγής επιστολών μεταξύ της Κοινότητας και της Βουλγαρίας, και η οποία εγκρίθηκε με από την απόφαση του Συμβουλίου της 27ης Ιουνίου 1994 (3), συμφωνήθηκε να  μεταφερθούν ορισμένες ποσοστώσεις που έχουν χορηγηθεί στη Βουλγαρία για το έτος 1993 και οι οποίες δεν έχουν χρησιμοποιηθεί από αυτήν- ότι η δυνατότητα αυτή παρέχεται κατ' εξαίρεση ως αντιστάθμιση της καθυστέρησης της θέσεως σε ισχύ της ενδιάμεσης  συμφωνίας- ότι οι ποσοστώσεις αυτές θα μεταφερθούν σε τρία ίσα μέρη για τα εμπορεύματα που αναφέρονται στο παράρτημα ΙΙ του πρωτοκόλλου 3 της ενδιάμεσης συμφωνίας- ότι, κατά συνέπεια, πρέπει να τροποποιηθεί ο κανονισμός (ΕΚ) αριθ. 210/94- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τα οριζόντια θέματα σχετικά με το εμπόριο μεταποιημένων γεωργικών προϊόντων εκτός παραρτήματος ΙΙ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα του κανονισμού (ΕΚ) αριθ. 210/94 αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουλίου 1994.  Για την Επιτροπή Martin BANGEMANN Μέλος της Επιτροπής  (1) ΕΕ αριθ. L 318 της 20. 12. 1993, σ. 18.  (2) ΕΕ αριθ. L 27 της 1. 2. 1994, σ. 34.  (3) Δεν έχει ακόμα δημοσιευθεί στην Επίσημη Εφημερίδα.      ΠΑΡΑΡΤΗΜΑ   "(σε τόνους)"" ID="1">09.5461> ID="2">1704 10 > ID="3">144"> ID="1" ASSV="04">09.5463> ID="2">1806 20 10> ID="3" ASSV="04">430"> ID="2">1806 31 "> ID="2">1806 32 "> ID="2">1806 90 "> ID="1">09.5465> ID="2">1901 10 > ID="3">15">  ID="1">09.5467> ID="2">1901 90 90> ID="3">72"> ID="1">09.5469> ID="2">1902 19 00> ID="3">287"> ID="1">09.5471> ID="2">1904 10 > ID="3">215"> ID="1" ASSV="02">09.5473> ID="2">1905 30 > ID="3" ASSV="02">502"> ID="2">1905 90 "> ID="1">09.5475>  ID="2">2101 10 99> ID="3">144"> ID="1" ASSV="02">09.5477> ID="2">2102 10 31> ID="3" ASSV="02">72"> ID="2">2102 10 39"> ID="1">09.5479> ID="2">2105 > ID="3">72"> ID="1" ASSV="02">09.5481> ID="2">2106 10 90> ID="3" ASSV="02">430"> ID="2">2106 90  99"> ID="1" ASSV="03">09.5483> ID="2">2202 90 91> ID="3" ASSV="03">15"> ID="2">2202 90 95"> ID="2">2202 90 99">